2 s'oós iiAJOs y 
Ebből a munkából óhajtom kivenni részemet, midőn az alábbiakban 
a nálunk előforduló tüdőscsigák — Pulmonáták — nagyobb sorozata ana¬ 
tómiájának legfontosabb vonásait megismertetem. A munkának nem 
alkalomszerűen vágtam neki, mert ez szerves alkotórésze készülő magyar 
Mollusca-faunámnak. Az itt közölt eredmények eredetileg ebbe a munkába 
voltak szánva, azonban arra való tekintettel, hogy e munkám csak évek 
múlva láthat napvilágot, az eredmények közlését nem halaszthattam 
akkorra, mert hiszen külföldi búvárok mind nagyobb és nagyobb számmal 
vetik magukat a kevésbbé ismert keletibb faunák tanulmányozására s ily 
körülmények közt kötelességemnek tartom, hogy az elsőbbséget megóvjam 
nem a magam, hanem a magyar tudomány számára. Ez a szempont eléggé 
súlyosnak tűnik fel előttem, akár a speciálisan magyar fajokat tekintem, 
a melyeket megismertetni elsősorban a mi kötelességünk, akár azokat, 
melyek általánosabban elterjedt európai vagy épen az egész palæarktikus 
régióban élő fajok. Mert az alább megismertetendő fajok tekintélyes része 
e két csoportba tartozik s úgy vélem, hogy a magyar tudományra csak 
haszon származhatik belőle, ha ezekkel kapcsolatban is magyar kutató 
neve szerepel az irodalomban. 
A dolog természetéből folyik, hogy munkám mozaikmunka, melyet 
magasabb egységekbe összefűzni ez alkalommal csak helyenként kíséreltem 
meg, ott, a hol a mozaikszernek önmagukban is alkalmasoknak és elég¬ 
ségeseknek bizonyultak ilyen magasabb egység megalkotására ; a többiek 
csak az ismert vagy a még megismerendő adatokkal egyetemben foglal¬ 
hatók hasonló módon össze, ez azonban jelen dolgozatom keretén kívül 
esik. Tarka változatossággal követik itt egymást olyan fajok, melyek 
anatómiai tekintetben eddig teljesen ismeretlenek voltak, azután olyanok, 
a melyekre vonatkozó adatok kiegészítésére avagy javításra szorulnak. 
Minderről külön-külön, az illető helyen emlékszem meg. Igen tekintélyes 
számmal szerepelnek az apró fajok, a Molluscák minutiái, melyeknek 
ismeíete természetszerűleg a leghiányosabb, vizsgálatuk nem csekély 
nehézségei miatt. Főképen ezek között vannak olyan messze elterjedt 
fajok, melyekre föntebb czéloztam (Vitrea- fajok, apró Planorbis -ok stb.). 
De olyan nagyobb fajok is akadnak köztük, melyeknek vizsgálata semmiféle 
különösebb nehézséggel sem jár (pl. Physa), s a melyek anatómiai ismereté¬ 
nek forrása még ma is Lehmann 44 éves hiányos adatai és nagyon is váz¬ 
latos rajzai. 
Mint dolgozatom czíme is utal rá, az anatómiai viszonyokat első¬ 
sorban a rendszertan szempontjából vizsgáltam s így fő figyelmemet a rend¬ 
szertani szempontból fontos szervekre fordítottam. Régóta ismeretes, hogy 
ebből a szempontból főképen a rágókészülék és — különösen a Pulmonátákat 
illetőleg — az ivarkészülék a legfontosabb része a szervezetnek. De figye- 
